Lotus: Live DVD is ver van 'n deursnee-rockkonsert. Dit is 'n energieke musiekreis saam met een van Afrikaanse se voorste musiekkunstenaars wat hier sy eiesoortige blik op die wêreld met klank en passie deel. Saam met 'n bonus-onderhoud asook verskeie musiekvideo's is dit meer as net 'n versamelaarsitem vir sy lojale aanhangers. 'n Absolute moet-sien!
Die 2007 Lozana Straat Toer gaan gehore die kans bied om die nuwe "songs" van Jan Blohm te hoor. Bewonderaars gaan die geleentheid kry om die gedaante wisseling van die Groen Trui-sanger van nader te aanskou. Baie onthou hom as die skaam man wat onder deur sy blonde kuif na die gehoor geloer het, maar na sy internasionale toer na België, blyk dit dat daar nou meer skuil agter die kuif as wat baie besef het.
Die Lozana Straat Toer skop af die 28ste Julie by JR2 in die Vrystaat en eindig op die 1ste September by die Gariep Fees in Kimberley. Dié toer beteken ook die einde van 'n hoofstuk en die einde van die 'ouer' Jan Blohm songs. "Jy kan nie vorentoe beweeg as jy agter toe kyk nie, dit is hoekom ek die leisels van dié "songs" in die lug in laat gaan. Ek moet plek maak vir die nuwe "tunes" wat in my binneste draai. Wie weet wat kruip nog weg in my onderbewussyn. Met die egskeiding van die "golden oldies" gaan ek plek hê vir nuwe "songs" in my hart," is Jan se mening omtrent die radikale besluit.
Gert Bekker gaan van sy eie liedjies sowel as verwerkings van ander kunstenaars soos Koos du Plessis, Stef Bos en Jacques Brel sing. Hy woon in Cullinan en is 'n sielsmens wat skryf en sing oor emosies. Hierdie is die ideale romantiese bederf vir die vrou of man in jou lewe op die vooraand van Vrouedag.